Sergey Naryshkin, șeful serviciului de Informații Externe al Rusiei (SVR), a declarat că președintele Emmanuel Macron va fi nevoit să recunoască moartea unor "mercenari" francezi în Ucraina.
"Mai devreme sau mai târziu, Macron va trebui să dezvăluie acest adevăr urât dar el încearcă să întârzie cât mai mult această mărturisire", a susținut șeful SVR, citat de presa de stat de la Moscova.
Naryshkin afirmă că militarii francezi se află în Ucraina în calitate de voluntari dar în ultima perioadă numărul voluntarilor a scăzut, pe măsură ce printre acești militari occidentali s-au înregistrat victime, ca urmare a atacurilor Rusiei.
Oficiali ai Moscovei au anunțat de mai multe ori, în ultimele săptămâni, că armata rusă a ucis cetățeni francezi care luptau de partea Ucrainei. Rusia susține că într-un singur atac, cel din 17 ianuarie 2024, ar fi distrus o bază temporară pentru "mercenari" străini, care se afla în apropierea orașului Harkov. Printre cei uciși la 17 ianuarie s-ar fi numărat "zeci" de cetățeni francezi, susține Rusia. Tot Rusia susține că a ucis, în Ucraina, și "mercenari" din Polonia.
Citește și: